আপনার যদি জমজ শিশু হয় এবং তাদের মধ্যে প্রথম, অর্থাৎ জরায়ুমুখের কাছাকাছি থাকা শিশুর ব্রিচ প্রেজেন্টেশন হয়, তাহলে ডাক্তার সাধারণত পরিকল্পিত সিজার করানোর পরামর্শ দিবেন। তবে আপনার প্রথম শিশুর মাথা যদি নিচের দিকে থাকে, তাহলে ডাক্তার নরমাল ডেলিভারির চেষ্টা করতে পারেন। কারণ প্রথম শিশুর নরমাল ডেলিভারির পর দ্বিতীয় শিশু নড়াচড়ার জন্য কিছুটা জায়গা পাবে। এতে করে সে নিজে থেকেই সেফালিক অবস্থানে চলে আসতে পারে। প্রয়োজনে ডাক্তারও তাকে সেফালিক অবস্থানে আনতে সাহায্য করতে পারেন।[ref id=25]